On alati hea, kui lõngapoes on esinduslikke proovilappe. Esinduslik tähendab seda, et on ikkagi arusaadav, mis mustrid antud lõngale sobivad, milline on koepind, kuidas  värvid vahelduvad jne. Olen Pronksi poe jaoks ka varem proovilappe teinud. Esiteks, saan ise proovida ja otsustada, kas lõng meeldib mulle. Teiseks, omanikul on hea näidata ostjatele. Kolmandaks, ostja is on siis ka targem.       See on hästi peenike lõng. Lausa niit. Siidi ja puuvilla segu. Jämeduse kohta ei oska midagi öelda, lõng on pooli peal. Vardad on 2 mm. Nagu näete, allpool on 6 rida ripskoes, see ripskude näeb välja ise nagu pits.       Koepind on hästi õrn. Võib-olla  annaks kududa ka kahekordselt, seda ma veel ei tea. Kavatsen kududa ka mõnda muud mustrit, et näha, mis siia sobib.